abril de 2018 – Antonio R. Montesinos EN RESiDÈNCiA al Costa i Llobera
Publicat a 21 d'abril de 2018 4 de maig de 2018
Què hem après amb la Clara Nubiola?
Nosaltres pensem que aquesta activitat ens ha ajudat a gaudir més de la nostra ciutat i descobrir llocs que no coneixíem perquè passava amb presses o, directament, no m’hi fixava. També a veure-la més detalladament. Ens hem adonat que no cal que un dibuix estigui molt detallat per estar ben fet o ser bonic si no que cal dibuixar el que et sorprèn i t’agrada.
Publicat a 9 d'abril de 2018 19 d'abril de 2018
Primera sessió de planificació de la nostra ciutat
Per començar a pensar què hi hauria a la nostra ciutat, cadascú va anar dient algunes coses que hi podríem posar. Al principi ningú va pensar que si era una ciutat necessitava electricitat, aigua potable, depuradora… Però al final ja vam dir coses raonables que la ciutat havia de tenir imprescindiblement. Quan a ningú se li van acudir més coses, vam començar a descartar les més absurdes i vam deixar les necessàries i algunes que podrien fer que la ciutat fos més bonica. Quan vam acordar tot el que hi posaríem, vam començar a pensar, totes aquelles coses, on estarien de la ciutat i com serien de grans o petites. Al principi ens va costar organitzar-nos perquè molta gent posava algun edifici, restaurant, etc. on li donava la gana, però al final ho vam aconseguir fer ordenadament.